sasicodes/solvari-1 huggingface dataset:
அதில் சுயனலம் என்பதை விட இருதலைக் கொள்ளிகளில் எந்தக் கொள்ளிப் பக்கம் போவது என்ற நிலைக்குத் தள்ளப்பட்ட பொழுது ஓரளவுக்காவது தன்னுடைய இலட்சியம் நிறைவேறுமே என்ற ஏக்கம்.
ஆனால் மொத்தப் பழியையும் புலிகள் மேல் போட்டு தாக்கி இலங்கை அரசுக்கு இரத்தினக் கம்பளம் விரிக்கும் இந்து போன்ற விஷப் பத்திரிகைகளை அடையாளம் காட்டுவதே என் நோக்கம்.
சொ.சங்கரபாண்டி அவர்கள் கடைசியாகச் சொன்ன கருத்துடன் மேலே பொறுக்கி என்ற பெயரில் எழுதிய நண்பரும் ப.வி.சிறீரங்கனும் கூறிய கருத்துகளை நான் வழிமொழிகிறேன்.
இன்றைய ஈழத்தமிழர்களின் பிரச்சனை என்னும் நச்சு வட்டம் திரும்பத் திரும்ப இந்தியாஇலங்கைவிடுதலைப்புலிகள் என்னும் மூன்று புள்ளிகளை இணைத்தவாறே சுழன்று கொண்டிருக்கிறது.இலங்கை அரசுக்கு ஆதரவான பிற நாடுகளும் சரி தமிழ்க்குழுக்களும் சரி விடுதலைப்புலிகளுக்கு ஆதரவானவர்களும் சரி இந்த நச்சு வட்டத்துக்குள்ளே தாங்கள் தாங்கள் சார்ந்தவரை மையப்படுத்தியே இயங்கிக் கொண்டிருக்கிறார்கள்.
இந்த லட்சணத்தில் நடக்கும் ஒரு கொலைக்கு ஒரு தரப்பை மட்டும் சுட்டிக் காட்டுவதென்பது.வழமையாகவே நாங்கள் செய்யும் தவறுகளில் ஒன்று.
மலான் அவர்கள் குறுப்பிட்டபடி கதிர்காமரின் இழப்பானது புலிகளுக்கு அரசியற் தளத்தில் பாதிப்பை ஏற்படுத்துமென்பது மிகவும் உண்மை.ஆனால் அவர் அதை புலிகள் தான் செய்தார்கள் என்று உறுதியாக நம்பி புலிகளின் தூரநோக்கற்ற சிந்தனைக்கு உதாரணமாக இதனைச் சுட்டுகிறார்.
அரசியற் தளத்தில் இப்படியான ஒரு பாதிப்பைப் புலிகளுக்கு ஏற்படுத்த விரும்பி எதிர்ச் சக்திகள் இப்படுகொலைகளைப் புரிந்திருக்கலாம் என்றவொரு பக்கத்தையும் இங்கே விவாதத்திற்குக் கொண்டுவர விரும்புகிறேன் என் பின்னூட்டம் உங்கள் பதிவைப் படித்தபிறகு தோன்றிய கருத்துக்கள்.
புலிகள் தரப்பில் கொல்லப்பட்டவர்கள் தொடர்பாக சில சுட்டிகளை ஒரு வலைப்பதிவில் பெயரைக் குறிப்பிட விரும்பாத நண்பர் தனி அஞ்சலில் அனுப்பியிருந்தார்.
ஆனாம் இப்போது விவாதிக்கப்படும் கதிர்காமர் கொலையும் கூட இலங்கை அரசு கொடுத்துள்ள தகவல்களை வைத்து தான் என்பதையும் கருத்தில் கொள்ளவேண்டும்.
ஒரு விஷயத்தில் கருத்துக்களை உருவாக்கிக்கொள்ளும் உங்கள் உரிமையை நான் கேள்விக்குள்ளாக்கவில்லையே நமது எல்லைகளை பாதுக்காத்துக்கொள்ள வேண்டும் என்றால் இந்திய நிலப்பரப்பை ஆக்கிரமிக்க அல்லது துண்டாட முயலும் சக்தியிடமிருந்து காப்பாற்றிக்கொள்ளவா யார் அத்தகைய நோக்கங்களைக் கொண்டுள்ளனர் என்ற அடிப்படையிலேயே நான் கேட்டது.
போராளிகள் இந்தியப் பகுதிக்கு வந்துபோவதும் சிதம்பரமும் மற்றவர்களும் கூறியுள்ளது போன்ற பிற நடவடிக்கைகளும் இந்தியாஇலங்கை ஒப்பந்தத்துக்கு முன்னாலும் தொடர்ந்து நடந்து வந்தவை தான்.
அப்போதெல்லாம் நமது நாட்டு எல்லைக்கு ஏற்படாத அச்சுறுத்தல் இப்போது மட்டும் ஏற்படும் என்பது சற்று மிகையான கற்பனையே என்பது என் கருத்து.
போராளிகள் இந்திய எல்லைக்குள் வந்து தங்கம் மின்னணுச் சாதனங்கள் விற்பது இங்கிருந்து எண்ணெய் மருந்து அரிசி பருப்பு வாங்கிப்போவது இந்திய இறையாண்மைக்கு அச்சுறுத்தல் என்றால் இலங்கைக் கடற்படையினர் இந்திய கடல் எல்லைக்குள் தமிழக மீனவர்களை சிறைப்பிடித்துச் செல்வதும் சுடுவதும் எந்த வகையில் சேர்த்தி?
கனேடியர்கள் அமெரிக்க எல்லைக்குள் வந்து எண்ணெய் வாங்கிப்போவதும் அமெரிக்கர்கள் கனடா மெக்சிகோ போய் மலிவு விலை மருந்துப்பொருட்கள் க்யூபா சுருட்டுகள் வாங்கிவருவதும் மெக்சிகோவிலிருந்து ஆண்கள் வேலைவாய்ப்புத் தேடியும் பெண்கள் குழந்தை பெற்றுக்கொல்ள திருட்டுத் தனமாக அமெரிக்க எல்லையைக் கடப்பதும் தொடர்ந்து நடக்கின்றன.
ஆங்கிலேயர் விட்டுச் சென்றபிறகு பல இனக்குழுக்கள்பஞ்சாபியர்கள் வங்காளிகள் காஷ்மீரிகள் தமிழர்கள்சர்வதேச எல்லைகளால் பிளவு பட்டுக்கிடக்கின்றன.
நான் ஏற்கனவே சுட்டிக்காட்டியிருந்த இந்துவின் தலையங்கம் செய்தி அலசல்களின்படிஇன்று கூட அமித் பருவா இன்னொரு முறை சொல்லியிருக்கிறார் கொலையை செய்தது புலிகளே என்று ஒரே நாளில் தீர்க்கமாக தீர்மானித்துவிட்டது தெளிவாகவே தெரிகிறது.
குழுவை கடுமையாக தாக்கவும் இலங்கை அரசை தாங்கிப் பிடிக்கவும் கிடைக்கும் எந்த சிறுவாய்ப்பையும் தவறவிடாத இந்துவில் இப்படி எழுதப்படுவது ஆச்சர்யமளிக்கவில்லை.
அதை வைத்து குழுவுக்கு இன்னொருமுறை உபதேசம் செய்து இலங்கை அரசுக்கு வக்காலத்து வாங்கி இன்னும் தலையங்கம் வரவில்லையே ஒருவேளை இந்த வாரத் தவணைக்கு கதிர்காமர் கொலை வாய்ப்பளித்துவிட்டதால் இதை அடுத்த வாரத் தவணைக்காக வைத்திருப்பார்களோ என்னவோ மற்றபடி பத்ரியும் நீங்களும் நினைப்பது போலவே எனக்கும் கதிர்காமர் கொலையின்அதை யார் செய்திருந்தாலும்விளைவுகள் அச்சமேற்பட வைப்பதாகவே உள்ளது.
கருணா விவகாரம்தான் அமைதிப் பேச்சுவார்த்தைகளின்போது அமைதியைக் குலைக்கும் விதமாக இலங்கை அரசினால் செய்யப்பட்டது என்பதை நான் முன்னமேயே சொல்லிவிட்டேன்.
ஆனாலும் இந்த நான்கு பேர்களுக்கு சமமாக புலிகளும் கொழும்பில் சில கொலைகளை முக்கியமாக கருணா கூட்டணியினரை ஈரோஸ் மோகனை செய்துள்ளனர்.
அதனால் அண்டன் பாலசிங்கம் மீது இலங்கை அரசு கொலை முயற்சி செய்யவேண்டும் என்று நான் சொல்வதாக யாரும் நினைக்கவேண்டாம் கதிர்காமர் கொலையை தராக்கி சிவராம் கொலையுடன் ஒப்பிடுவதும் சரியானதல்ல.
பத்ரி நீங்கள் சொல்வது சரியே ஆனால் இதுவரை காலமும் புலிகளை மட்டும் குற்றஞ்சாட்டியும் அறிவுரை கூறியும் வந்த ஐ.நா சபை மனித உரிமை அமைப்புகள் போன்றோர் இம்முறை சரி சமமாக புலிகளையும் அரசாங்கத்தையும் குற்றஞ்சாட்டியிருப்பதையும்.போர் நிறுத்த உடன்படிக்கையை மதித்து நடக்கவேண்டுமென்று இருபகுதியினரையும் வேண்டியிருப்பதையும் நீங்கள் கவனத்தில் கொள்ள வேண்டும்.
இந்தக் கொலையை புலிகள் செய்திருப்பார்கள் என்று இவ்வாறான அமைப்புகள் நம்பினாலும் அது அரசாங்கத்தின் செயற்பாடுகளுக்கான எதிர்வினையாகப் பார்க்கிறார்களே ஒழிய ஒருதலைப் பட்சமாக புலிகள் உடன்படிக்கையை மீறிவிட்டதாகக் கருதவில்லை என்பதே இதிலிருந்து தெரியும் உண்மை.
நீங்கள் சொல்வதுபோல அத்தனை விரைவில் போர் ஒன்று வருவதற்கான சாத்தியப்பாடை இக்கொலை தரவில்லை என்பதே உண்மை.அமைதி நடவடிக்கைகளை ஓரளவு இடையூறு படுத்தியிருக்கலாம் ஆனால் முற்றாக நிறுத்தவில்லை.
இக்கொலை அரசாங்கத்தினது உள்வீட்டுச் சதியாகவோ அல்லது அரசுடன் முரண்பட்டுக்கொண்டிருக்கும் இராணுவத்தினரின் செயற்பாடாகவோ இருக்க வாய்ப்புள்ளது என்று தமிழ்ச்செல்வன் நேற்று தமிழ்த் தேசியத் தொலைக்காட்சிக்கு அளித்த நேர்காணலையும் உங்களுக்குச் சுட்டிக்காட்ட விரும்புகிறேன்.
ஒரு பத்திரிகையை அது வெளியிடும் செய்திகளையும் அதன் தலையங்கத்தையும் வைத்து மதிப்பிடுவதுதான் நியாயமானது.கதிர்காமர் படுகொலையை ஒட்டி இந்துவில் வந்த கட்டுரைகளுக்கு இந்துவை பொறுப்பாக்க வேண்டாம்.
இந்துவில் மட்டுமல்ல இன்று உலகில் உள்ள பல ஊடகங்களில் பணியாற்றும் ப்ல செய்தியாளர்கள் விடுதலைப் புலிகளுக்கு ஆதரவாக இல்லை.
செய்தியாளர்களில் மட்டுமல்ல நிர்வாகிகள் டிப்ளமேட்கள் நாடாளுமன்றவாதிகள் இவர்களிடையே புலிகளுக்கு உள்ள ஆதரவு மிகக் குறைவு.
அமைதி உடன்படிக்கையோ போர் வெற்றியோ ஏதோ ஒன்று வந்து சகஜ நிலை திரும்பிய பிறகு ஒரு நெகிழ்வான பொருள் போக்குவரத்திற்கும் பரிவான குடியேற்றச் சட்டத்திற்கும் நான் ஆதரவாக இருப்பேன்.
எனது நிலையின் சாராம்சம் இதுதான் எழுபதுகளிலும் எண்பது தொடக்கங்களிலும் இலங்கையில் தெளிவாக நல்லவர்கள் என அடையாளம் காணப்படக் கூடியவர்கள் இருந்தார்கள்.
இதற்கு இரு பாதிகள் உண்டு ஒன்று இலங்கைக்கு இராணுவ உதவி செய்யாதிருத்தல் இரண்டு போராளிகளுக்கு தமிழகத்தில் மளிகைக் கடையும் மருந்துக் கடையும் வைக்காதிருத்தல்.
மற்றபடி இந்திய மீனவர்களுக்கு எதிரான வன்முறையை நிகழ்த்தும் சிங்கள இராணுவத்தினர் மீது இந்திய இராணுவம் கடுமையான நடவடிக்கை எடுக்க வேண்டும் என்பதில் எனக்குக் கேள்வியேயில்லை.
சிவராம் கொலைக்கு வலைப்பதிவுலகத்தில் நான் பின்னூட்டமிடவில்லை என்பதினாலேயே நான் சிங்கள அரசின் ஆதரவாளன் என்பது மிகவும் பலவீனமான வாதம்.
கனேடியர்கள் வால்மார்ட் வருவதையும் ஆயுதமேந்திய போராளிகள் கடலோர கிராமங்களிலும் சென்னையிலும் வலம் வருவதையும் ஒப்பிடுவது சரியா ஸ்ரீகாந்த் இன்னமும் இதை வாதாடுவது எரிச்சலைத்தான் தருகிறது.
இன்னும் எங்கேதான் ஆயுதம் தாங்கியவர்கள் உலாவுகிறார்கள் என்று ஏதாவ்து சமீபத்திய ஜெயின் அறிக்கை இல்லையாயினும் ஏதோ ஒரு அறிக்கையை காட்டினால் மேற்கொண்டு பதில் சொல்ல முடியும்.
ஒரு பத்திரிகையில் பிரசுரிக்கப்படும் கருத்து பத்திரிகையின் கருத்தாக இருக்க அவசியமில்லை அதை எழுதியவரின் கருத்தாகவும் இருக்கலாம் என்று இதழியலில் பரிச்சயம் கொண்ட மாலன் சொல்வது எனக்குப் புதிதாகவும் வியப்பாகவும் இருக்கிறது.
அப்படியான திருத்தங்கள் வெளியிடும்போது தவறுக்கு வருந்துகிறோம் இனி அப்படி நேராமல் பார்த்துக்கொள்ள விழிப்புடன் இருப்போம் என்றும் கண்டிப்பாக குறிப்புகள் இருக்கும்.
தலையங்கத்தைப் பொறுத்தவரை அது இன்னும் மிகுந்த ஆசிரியர் பரிசீலினைஆய்வு க்குப் பிறகே பிரசுரிக்கப்படும் என்பதுவும் எனது புரிதல்.
நியூயார்க் டைம்ஸில் வுக்காக ஆசிரியர் குழு பகிரங்கமாக பொது மன்னிப்புக் கேட்டு பத்திரிகையின் மரியாதையைக் காப்பாற்ற அரும்பாடு பட்டது தலையங்கத்தை எழுதுபவரும் ஒரு தனிமனிதராக இருக்கலாம்தான் அவருக்கும் தனிக்கருத்து இருக்கும்தான் ஆனால் அது பத்திரிகையின் ஒட்டுமொத்தக் கருத்தைச் சார்ந்தே இருக்கும் இருக்கவேண்டும்.
எனக்குத் தெரிந்ததைப் பதியவே இந்தப் பின்னூட்டம்.அப்பாடா முடிந்தது இன்றைய சூழலில் போராளிகள் தமிழகத்தில் வலம் வருகிறார்கள் என்பது போல் எழுதுவது எனது நோக்கமல்ல.
இலங்கையில் மீண்டும் போர் மூளுமானால் தமிழகத்தில் அத்தகைய நிலை வராமல் பார்த்துக் கொள்ள வேண்டும் என்பதோடு இந்திய அரசு தனது ஈடுபாட்டை நிறுத்திக் கொள்ள வேண்டும் என்பதே நான் சொல்ல வந்தது.
பின்னர் பிரபாகரனுடம் முஸ்லிம் தலைவர்கள் செய்த சந்திப்பின் போது பிரபாகரன் முஸ்லீம் தலைவர்கள் ஹக்கீம் போன்றவர்கள் மீண்டும் அதுபோல் நடவாது என்று உறுதியளித்ததும் மன்னிப்பு கோரி அறிக்கை எழுதியது நடந்ததே.
அல்லது தெரிந்து கொண்டே தன் வாதங்களுக்கு வலு சேர்க்கும் விதமாக மறைத்துவிட்டு முஸ்லீகளை ஈவிரக்கமில்லாமல் கொன்றதை சுட்டுகிறாரா?
இவர் தற்போது நடத்திவரும் சிவயோக அறக்கட்டளை நிறுவனம் அரசின் அறக்கட்டளை நிறுவனத்தினால் ஊயசசவல ஊழஅஅளைளழை விசாரணைக்கு உட்படுத்தப்பட்டதைத் தொடர்ந்து வங்கிக் கணக்கும் முடக்கப்பட்டுள்ளது.
நிதிமோசடிப் பேர்வழியான சீவரட்ணத்தின் மகளான அம்பிகாவின் எதிர் கால கணவரான கஸ்ரோ என்று அழைக்கப்படும் வன்னிப் புலிகளின் சர்வதேச நிதிப் பொறுப்பாளரான மணிவண்னால் வழங்கப்பட்ட விசேட உத்தரவினையடுத்து மேற்படி கட்டிடம் வாங்கும் நடவடிக்கையில் சீவரட்ணம் ஈடுபட்டுள்ளதாக தெரியவருகிறது.
பொது மக்களிடம் விடுதலைப் போராட்டம் என்ற பெயரில் பலவந்தமாக நிதியினைப் பெற்று வரும் புலிகள் தனியார் பெயர்களில் முதலீடு செய்வது தொடர்பாக பிரித்தானியாவிலுள்ள உளவுத் துறையினரின் கவனத்துக்கு சமூக நலம் விரும்பிகளால் கொண்டு செல்லப்பட்டுள்ளது.
இக்கட்டிடம் வாங்குவதற்காக வெளியிடப்பட்ட முதல் துண்டுப் பிரசுரத்தில் சிவ ஆலயம் தொடங்குவதற்காக என்று குறிப்பிடப்பட்டிருந்தது.
அரசு அறக்கட்டளை நிறுவனம் இது தொடர்பாக விசாரணைகளை மேற்கொண்டதும் உடனடியாக இக்கட்டிடம் ஆசிய இந்து கலாச்சார மண்டபம் என அறிவிக்கப்பட்டது.தற்போது காணி வாங்கியதுடன் பிரித்தானியாவிலுள்ள தமிழ் குண்டர்களை திருத்துவதற்காக என தெரிவிக்கப்பட்டுள்ளது.
இதனால் பிரித்தானியா உளவுப்பிரிவினர் சீவரத்தினத்தின் நடவடிக்கையையும் அவரின் இந்த முயற்சியையும் மிக உன்னிப்பாக அவதானித்து வருவதாகவும் புலிகளின் பல நடவடிக்கைகளை முடக்கிவரும் பிரித்தானியா அரசு இவரின் நடவடிக்கைக்கு முற்றுப்புள்ளி வைக்குமா என பொது மக்களின் கேள்வியாக உள்ளது.எனவும் தெரியவருகிறது ஒரு பத்திரிகையை அது வெளியிடும் செய்திகளையும் அதன் தலையங்கத்தையும் வைத்து மதிப்பிடுவதுதான் நியாயமானது என்று நான் தெளிவாகவே என் பதிவில் எழுதியிருக்கிறேன்.
பத்திரிகையில் வரும் செய்திதலையங்கம் அனைத்துக்கும் பத்திரிகையே பொறுப்பு என்பதுதான் எனது புரிதல் என்று சரியாகவே புரிந்து கொண்டிருக்கிறீர்கள்.
எழுதப்பட்டிருக்கும் நடை பொருளாக்கான முக்கியத்துவம் பொருளின் பொருத்தம் அளவு தெளிவு தொடர்ச்சி அவதூறு போன்ற விஷ்யங்களைப் பரிசீலிப்பதுதான் அந்தப் பணி.
கட்டுரைகளில் காணப்படும் கருத்துக்களுக்கு அதை எழுதியவர்கள்தான் பொறுப்பு.தலையங்கங்களுக்குப் பத்திரிகைகள் பொறுப்பு என்ற என் வாதத்தில் என்ன் கயமையப் பார்க்கிறீர்கள் என்று எனக்குப் புரியவில்லை.
அல்லது இந்தியாவில் அரசதிகாரத்தினால் சிறுபான்மையினர் நடத்தப்பட்டது போலத்தான் ஈழத்திலும் நடத்தப்பட்டார்கள் அதனால் அது தவறில்லை என்றா?
மாலன் உங்களிடம் இதுவரை நான் கருத்துக்கள் பரிமாற்றம் செய்து கொள்ளவில்லையே தவிர உங்கள் கருத்துக்களை எல்லா இடங்களிலும் படித்து வருகிறேன்.
அவற்றைப் பற்றி உங்களிடம் விவாதிக்க சில நேரங்களில் எண்ணினாலும் தனிப்பட்ட முறையில் இலக்கியத்துக்கு நான் கொடுத்த முக்கியத்துவம் குறைந்து விட்டது.
ஆனாலும் பல இடங்களில் நான் சொல்ல நினைத்த கருத்து ஒன்று நீங்கள் வலைப் பதிவுகளில் எல்லா விசயங்களையும் எல்லோரிடமும் பந்தா இன்றி விவாதிப்பது மிகவும் பிடித்தது இங்கும் கூட.
ஒருவேளை சன் தொலைக்காட்சி பற்றியது என்றால் ஒத்துக் கொள்ள முடியாவிட்டாலும் புரிந்து கொள்வேன் நீங்கள் பணிபுரியும் நிறுவனம் என்ற அடிப்படையில்.
நான் டெல்லியில் ஒன்றரை வருடம் பத்திரிகைத் துறையில் பணிபுரிந்த பொழுது பல்வேறு பத்திரிகைகளில் மாறிமாறிப் பணி புரிந்து வந்த பல நிரூபர்களைச் சந்தித்திருக்கிறேன்.
அப்பொழுது அலுவலகத்தில் இதைச் சொன்ன பொழுது சிரித்தார்கள் என்னைப் போன்ற மதராசிக்கு உண்மையைப் படிப்பதை விட ஆங்கிலமும் அச்சு நேர்த்தியும்தான் தான் முக்கியம் போல என்று.
செய்திகளைக் கூட தன் அரசியல் கருத்துக்குத் தகுந்தவாறு தணிக்கை செய்யும் பத்திரிகை இந்து என்று சொன்னார்கள் இதை அவர்களுடைய அனுபவத்தில் சொன்னது.
மாறாக இந்தியன் எக்ஸ்பிரஸ் ஆசிரியர் பகுதியில் அப்பட்டமான அரசியல் சார்பு இருந்தாலும் செய்திகளை அப்படியே வெளியிடுவதும் வாசகர் கடிதங்களில் எல்லாத் தரப்பு கருத்துக்களுக்கும் இடம் அளிப்பதும் உண்டு என்றனர்.
அப்பொழுது ஓரளவு உண்மைதான் என்று தோன்றினாலும் ஒப்புக்கொள்ள முடியாத அளவுக்கு மவுண்ட் ரோடு மகாவிஷ்ணு என்னை மயக்கி வைத்திருந்தார்.
கடந்த மூன்று ஆண்டுகளாக இந்துவின் எல்லா ஈழச்செய்திகளையும் கட்டுரைகளையும் ஆசிரியர் பகுதிகளையும் வாசகர் கடிதங்களையும் படித்து வருகிறேன்.
புலிகள் தடை செய்யப் பட்ட இயக்கம் என்பதால் அவ்வியக்கத்தை சேர்ந்தவர் எழுத வேண்டியதில்லை பத்திரிகைக்கு இந்த மாதிரி கட்டுப்படெல்லாம் இல்லை என நினைக்கிறேன் குறைந்த பட்சம் ஒரு வைக்கோ நெடுமாறன் கூட ஒரு கட்டுரை அனுப்பியதில்லையா?
சரி விடுங்கள் புலிகள் பக்க வாதத்தை விடுங்கள் இலங்கை அரசு போர் நிறுத்தக் காலத்தில் நேரத்தை வீணடித்துக் கொண்டு இன்று வரை எந்த உருப்படியான திட்டத்தையும் முன் வைக்க வில்லை என்பதை இலங்கை அரசின் மீதான விமர்சனமாகக் கூட யாருமே எழுதவில்லையா?
கொஞ்சம் கடுமையாகத் திட்டினாலாவது அவர்களை விமர்சிக்கும் வாசகர்கள் எவ்வளவு கேவலமானவர்கள் என்று காண்பிப்பதற்காக சோ இராமசாமி கையாளும் தந்திரம் வெளியிடுவார்கள் என்று முயன்றும் பயனில்லை.
ஏனெனில் சங்க பரிவார் அரசியலை இந்து கடுமையாக விமர்சித்து வந்தாலும் அவர்களுக்கு அப்பட்டமாக கூஜாத் தூக்கும் கட்டுரைகளையும் கடிதங்களையும் வெளியிடுவதுண்டு.
அப்பொழுது சந்திரிகா எவ்வளவு தூரம் தந்திரமாக நடந்து முட்டுக்கட்டை போட்டு வருகிறார் என்றும் சமாதானக் காலத்தில் இதுவரை எதுவுமே செய்யாமலே காலத்தைக் கடத்தி வருகின்றது என்பதையும் இந்திய அரசாங்கம் இதையெல்லாம் கண்டும் காணாதது போல இருப்பதையும் மனம் நொந்து கூறினார்.
ஏன் அவர் இதைப் பற்றியெல்லாம் இந்து பக்திரிகைக்கு எழுதக் கூடாது என்று கேட்ட பொழுது அதெல்லாம் வராது என்றார் வட இந்தியப் பத்திரிகைகளில் ஓரிரு முறை சிறு பத்திகளைப் பார்த்திருக்கிறேன்.
மேலும் தற்பொழுதுள்ள சூழலில் எழுதினாலே ஏதோ தனக்கும் புலிகளுக்கும் தொடர்புள்ளதாகக் கட்டுக்கதை விடுவதற்கு நிறைய பேர் இருக்கிறார்கள்.
நான் கூறியதற்கு மாறாக கட்டுரைகளையோ குறைந்த பட்சம் வாசகர் கடிதங்களையோ மாலன் இந்துவிடம் கேட்டு வெளியிடுவார் என எதிர் பார்க்கிறேன்.
இன அழித்தொழிப்பு ஒரு சுதந்திர நாட்டிலே இவ்வளவி நடந்திருக்கும்போது ஒரு தீவிரவாத இயக்கத்திடமிருந்து கொல்லாமையைக் கோரி நியாயம் பேசுவது தான் வேடிக்கையாக இருக்கிறது.
இந்த விவாதத்தில் என்னுடைய இரடண்டாவது பின்னூட்டத்தின் முதல் பின்னூட்டத்தின் முதல் வரியே இந்து விடுதலைப் புலிகளை ஆதரிக்கிற பத்திரிகை அல்ல என்பதுதான்.
விடுதலைப் புலிகளுக்கு எதிரான நிலை கொண்டிருந்த போதிலும் இந்த விஷயத்தில் அது செய்திகளைத் திரிக்கவில்லை எனபதைத்தான் சுட்டிக் காட்டுகிறேன்.
இது தொடர்பான என்னுடைய கேள்வி இந்து நடுநிலை தவ்றிவிட்டதாகக் குற்றம் சாட்டும் நண்பர்கள் இலங்கையில் உள்ள இதழ்கள் குறிப்பாக தமிழ் இதழ்கள் அதிலும் குறிப்பாக யாழ்ப்பாணத்திலிருந்து வெளியாகும் தமிழ் இதழ்கள் நடுநிலையோடு நடந்து கொள்வதாக நம்புகிறார்களா?
அப்படி விமர்சிக்காமல் மெளனம் காப்பது அவர்களது அக்கறை பத்திரிகை நெறிகளைப் பற்றியது அல்ல விடுதலைப் புலிகளைப் பற்றியது என்பதைத்தான் காட்டுகிறது என்பது என் கவலை.
இந்துவின் நிலைப்பாடு இந்திய அரசின் இந்திய அறிவுஜீவிகளின் குறிப்பாக தமிழரல்லாத அறிவுஜீவிகளின் நிலைப்பாட்டிற்கு நெருக்கமானது.
ஈழம் என்ற இலட்சியம் கை கூடவேண்டுமானால் அதற்கு விடுதலைப்புலிகள் தங்கள் அணுகுமுறையை சிந்தனைப் போக்கை மாற்றிக் கொள்ள வேண்டும்.
உத்தி ரீதியாக ஒரு பெரும் தவ்ற்றை செய்திருக்கும் இந்த நேரத்தில் கூட அவர்களது செயல்பாடுகள் அணுகுமுறைகளைப் பற்றி விவாதிக்க சங்கரபாண்டி உங்களது எழுத்துக்களை அவ்வப்போது படித்திருக்கிறேன்.
இந்து நடுநிலையாக நடந்து கொள்ளவில்லை என்பது வருத்தத்திற்கு உரியதுதான்.ஆனால் அதைத் திருத்த வேண்டும் என்பதை விட விடுதலைப்புலிகள் ஜனநாயகப்பட வேண்டும் என்பது முக்கியம் என நான் கருதுகிறேன்.
திரதராஷ்டிரனுக்கு நிறத்தைச் சஞ்சயன் புரியவைக்கலாம் கண்ணைக் கட்டிக்கொண்டு அவிழ்க்கமாட்டேனென்று நிற்கும் காந்தாரி குறித்து கூழன் என்பவரின் கருத்து என்ன?
ஆயுதங்களை இலங்கை அரசிடம் கையளித்துவிட்டு திருகோணமலை யாழ்ப்பாணம் மன்னார் முல்லைத்தீவு மட்டக்கிளப்பு போன்ற பிரதேசங்களிலே புத்தர்விகாரைகளைக் கட்டிவிட்டு ஆயுதக்குழுக்களைப் பாதுகாப்புக்கு விட்டுவிடலாமா?
இலங்கை அரசு தமிழ்மக்களுக்கெதிராகப் பயன்படுத்தக்கூடிய இந்திய ஆயுத உதவிகளை பொருளாதார உதவிகளை கூழன் நிறுத்தவேண்டுமென ஒரு வரி எங்காவது எழுதுவாரா?
இன்றைய பேச்சுவார்த்தை வேண்டாம் அன்றைய இந்தியா தலையிட்ட திம்புப்பேச்சுவார்த்தை வரை மயிலே மயிலேயெனப் போடப்பட்ட இறகுகளைக் கொண்டு அமைக்கப்பட்ட சயனமஞ்சமா?
சூடான் கிறிஸ்தவர்கள் ஸிம்பாவே வெள்ளையர் பிரேஸில் பூர்வீககுடிகள் இனச்சிக்கல்கள் குறித்து இந்தியா சீனா சிங்கப்பூர் மெக்ஸிக்கோ போன்ற உலகநாடுகள் ஏன் கருத்துச் சொல்லவில்லை அல்லது நடவடிக்கை ஏதும் எடுக்கவில்லை?
விடுதலைப்புலிகளின் குற்றங்களை அவர்களின் ஆதரவாளர்கள் விமர்சிக்காமலிருந்த காலகட்டத்திலே திருவல்லிக்கேணி பதிப்பகத்தாரின் ஈழத்தார் குறித்த காலவழுக்களை கூழன் என்பவர் விமர்சித்திருக்கின்றாரா?
பயங்கரவாத இயக்கமான விடுதலைப்புலிகள் குறித்து கவலைப்படும் கூழன் என்பவர் அமைதிப்படையாகச் சென்ற இந்திய இராணுவத்தின் இலங்கையிலான நடவடிக்கைகள் குறித்து ஏதும் கருத்தினைத் தெரிவித்திருக்கின்றாரா?
இந்துவிலோ ப்ரொண்ட் லைனிலோ இலங்கைச்சிக்கல் குறித்து எழுதுகின்றவர்களின் பெயர்ப்பட்டியல்களைப் பார்த்திருக்கின்றாரா முக்கியமாக இலங்கைத்தமிழர்கள் என்ற பெயரிலே எழுதுகின்றவர்கள் குறித்து?
இந்துவிலே இலங்கைச்சிக்கல் குறித்து இந்துவின் ஆசிரியர் கருத்து பத்திரிகையின் செய்தியாளர்கள் பத்திரிகைசாராத செய்தியாளர்கள் வெளியிட்ட கருத்துகளிலே ஒன்றேனும் இலங்கை அரசு சாராமல் இந்திய நலனை முன்னிலைப்படுத்துகின்றோமென்ற மாயையை உருவாக்காமால் விடுதலைப்புலிகளின் குரலை வெளியிட்டு வந்திருக்கக்கண்டிருக்கின்றாரா?
விடுதலைப்புலிகளின் அங்கத்தவர்கள் கொல்லப்பட்டபோது அதற்கான குற்றம் சாட்டப்பட்ட அரசுசார் துணைஆயுதக்குழுக்களைத் தாம் கட்டுப்படுத்தமுடியாதென சென்ற வாரத்தின் ஆரம்பத்திலேதான் இலங்கை அரசின் செயலாளர் சொன்னது குறித்து கூழன் கண்டனத்தினை பதிந்திருக்கின்றாரா அல்லது இந்துதான் பதிந்திருக்கின்றதா?
தமிழ்ப்பயங்கரவாதிகளுக்கு ஆயுதப்பயிற்சி ஆரம்பத்திலே இந்தியா அளித்தது குறித்து கூழன் அக்காலத்திலோ இக்காலத்திலோ எங்காவது எதிராக ஜனநாயகக்கருத்தினைத் தெரிவித்திருக்கின்றாரா?
மகாத்மா காந்தி ஓரிடத்தில் சொன்னார் எப்போது ஒரு நாட்டில் நள்ளிரவில் ஒரு பெண் தனியாக நடந்து வரமுடிகிறதோ அப்போது தான் அந்த நாட்டிற்கு முழுவிடுதலை கிடைத்ததாகச் சொல்லமுடியும்என்று.
ஊடக சுதந்திரம் அதிகமாக உள்ள அமெரிக்காவிலோ அல்லது வேறு எந்த மேற்குலக நாடுகளிலோ தனியே வெளியே செல்லும் பெண் போனபடியே திரும்பி வருவாள் என்பதற்கு எந்த உத்தரவாதமும் இல்லை.
ஈழத்தமிழர்கள் இந்திய அரக்க இராணுவத்தின் பிடியில் துன்பப் பட்டதை விடக் குறைவாகவே இலங்கை இராணுவத்தினரால் துன்பப்பட்டார்கள் என்று சொன்னால் அதை ஏற்றுக் கொள்வேன்.
உலகின் ஆகப்பெரிய ஜனநாயக நாடான இந்தியாவில் தமிழகத்தில் எந்தப் பத்திரிகை சார்பில்லாமற் செயற்படுகின்றது என்று சொல்ல முடியுமா.இந்து மட்டுமல்ல சகல ஊடகங்களும் ஏதாவதொரு சார்பில் தான் இயங்கிக்கொண்டிருக்கின்றன.அப்படியிருக்க யாழ்ப்பாணத்திலிருந்து வெளிவரும் பத்திரிகைகள் விடுதலைப்புலிகளின் நடவடிக்கைகளை விமர்சிக்கவில்லை என்று நீங்கள் கூறுவது பொருத்தமாக இல்லை.
உத்தி ரீதியான ஒரு தவற்றைச் செய்துள்ள நேரத்தில் என்று நீங்கள் குறிப்பிடுவது கதிர்காமரை புலிகள்தான் கொலை செய்தார்கள் என்று நீங்கள் நம்பி மற்றவரையும் நம்ப வைப்பதாக இருக்கிறது இன்ன்மௌம் நிரூபிக்கப்படாத ஒன்றை விடுதலைப்புலிகளால் மறுக்கப்பட்ட கொலையை திரும்பத் திரும்ப அவர்கள் தான் செய்தார்கள் என்று கூறுவதன் மூலம் நீங்கள் ஒருதலைப்பட்சமாக செயற்படுகிறீர்கள் என்றுதான் கூற முடியும்.
விடுதலைப்புலிகளின் செயற்பாடு மட்டுமல்ல இலங்கைஇந்திய இராணுவங்களினதும் செயற்பாடுகள் பற்றியும் பகிரங்கமாக விவாதிக்கத்தான் வேண்டும் யார் தயார்?
மறுபக்கத்தில் புலிகள் ஷஷநாங்கள் இந்த நடவடிக்கையை கொலையை கடுமையாக கண்டனம் செய்கின்றோம்... இந்த கொலையுடன் விடுதலைப் புலிகளை சம்பந்தப்படுத்துவது மிகவும் தவறானது மற்றும் அது தற்போதைய நிலைமையை மேலும் மோசமாக்கும்... விடுதலைப் புலிகளுக்கு அவரைக் கொல்லவேண்டிய தேவை இல்லை என்ற கூறியுள்ளனர்.
இதற்கு அப்பால் கதிர்காமர் சுட்டுக் கொல்லப்பட்ட நிகழ்வு தமிழ் மக்களின் போராட்டத்துக்கு எதிராக ஒரு பாரிய நெருக்கடியை உருவாக்கியுள்ளது.
தமிழ் குறுந்தேசியவாதிகளின் கற்பனையான வக்கிரமான மனப்பிரமைகளை கடந்து தமிழ் மக்களின் தேசியவிடுதலைப் போராட்டத்தின் அடிப்படையான ஜனநாயகக் கோரிக்கைகள் அனைத்தும் இது போன்ற கொலைகள் மூலம் சிதைக்கப்படுகின்றது.
இலங்கை பிரதமர் மகிந்த ராஜபக்ச தனது இரங்கல் உரையில் ஷஷஇலங்கையின் ஜனநாயக வாழ்வை அழித்து சிதைக்க முற்படும் புலிகளின் பயங்கரவாதத்திற்கு எதிரான போராட்டத்திற்கு சர்வதேசம் நேசக்கரம் நீட்ட வேண்டும்.
அதற்கு எதிரான போராட்டத்தில் இலங்கையுடன் கைகோர்க்குமாறு சர்வதேசத்தைக் கேட்டுக்கொள்கிறேன்.... மக்களின் ஜனநாயக வாழ்வைச் சிதைக்கும் பயங்கரவாதத்திற்கு எதிராக சகலரும் ஒன்றுபட வேண்டும்.
உண்மையில் இந்த உரையை சாரமாக கொண்டே எல்லாப் பேரினவாதிகளும் எல்லா இராஜதந்திர முயற்சிகளும் மிக நுட்பமாக நகர்த்தப்பட்டுள்ளது.
மிகப் பெரிய பாதிப்பை ஏற்படுத்தவல்ல இந்த முயற்சி இலங்கை பேரினவாத வரலாற்றில் மிகபெரிய சாதனையை ஒரு தவறான ஒரு அரசியல் கொலையூடு உருவாக்கியுள்ளது.
ஐ.நா உலகெங்கும் அரைக்கம்பத்தில் பறக்கவிடப்பட்டிருந்த கொடிகளை புலிகளின் கட்டுப்பாட்டு பிரதேசத்திலும் நடைமுறைப்படுத்தியது.
ஐ.நா தனது அறிக்கையில் ஷஷஇச்சம்பவமானது மிகவும் காட்டுமிராண்டித்தனமான செயலாகும் எனவும் இதில் ஈடுபட்ட புலி உறுப்பினர்கள் மீது புலிகள் அமைப்பு ஒழுங்கு நடவடிக்கை மேற்கொள்ள வேண்டும் எனத் தெரிவித்துள்ள ஐ.நா போரினால் பாதிக்கப்பட்டுள்ள மக்களின் வாழ்வை மேம்படுத்தும் பணிகளில் ஈடுபட்டுள்ள ஐ.நா.
வின் தொண்டு அமைப்புக்கள் மீது இவ்வாறான நாகரீகமற்ற செயல்களில் ஈடுபட்டது அதிர்ச்சியைத் தருவதாக உள்ளதாகவும் தெரிவித்துள்ளது.
இக்கொலையை புரிந்தோர் கண்டு பிடிக்கப்பட்டு சட்டத்தின் முன் நிறுத்தப்படுவார்கள் என அனான் நம்புகிறார் என்ற அறிக்கையில் மேலும் அவர் ஷஷலக்ஷ்மன் கதிர்காமர் மிகவும் மதிக்கப்பட்ட இராஜதந்திரி எனவும் தேசிய ஐக்கியத்துக்கும் சமாதானத்துக்கும் தம்மை அர்ப்பணித்து கொண்டவர் எனத் தெரிவித்துள்ள கொபி அனான் நாட்டில் சமாதானத்தை ஏற்படுத்துவதற்கான நிலைப்பாட்டைத் தொடருமாறும் கோரியுள்ளார்.
என்ற ஐ.நா அறிக்கைக்கு ஏற்ப இலங்கை பேரினவாத அரசாங்கம் மிகவும் நேர்த்தியாகவே புலிகளுக்கு எதிராக காய்களை நகர்த்தியுள்ளது.
மீண்டும் யுத்தம் என்ற கோசங்களையும் படுகொலைகளையும் அரசியல் நேர்மையற்ற செயல்தளத்தில் இயங்கும் புலிகளின் செயல்தளத்தை தனிமைப்படுத்தம் வகையில் பேரினவாதிகள் தமது சொந்த பேரினவாத நோக்கம் வெளிவராத வகையில் சர்வதேச ரீதியாக காய்களை நகர்த்துகின்றனர்.
இதன் தொடாச்சியாக இந்த நடவடிக்கையை ஆதரித்து அமெரிக்க ராஜாங்க அமைச்சர் தனது அனுதாப அறிக்கையில் ஷஷஇலங்கையின் வெளிநாட்டமைச்சர் லக்ஷ்மன் கதிர்காமரின் படுகொலை எனக்கு அளவற்ற சோகத்தையும் அதிர்ச்சியையும் தந்துள்ளது.
அவர் மேலும் ஷஷஅவர் ஒரு கட்டுப்பாடு கண்ணியங்கள் மிக்க கனவானாக இலங்கையின் சமாதானத்திற்காக அதிகம் தன்னை அர்ப்பணித்தவர்.
அவரைக் கௌரவப்படுத்துவது என்பது சமாதானத்தையும் யுத்த நிறுத்தத்தையும் சரியாக நடைமுறைப்படுத்துவதாலேயே சாத்தியமாகும் எனவும் அவர் அந்த அனுதாபச் செய்தியில் மேலும் தெரிவித்துள்ளார்.
யுத்த நிறுத்தத தையும் சமாதானத்தையும் கதிர்காமர் நேசித்தார் என்றும் அதை அரசு கடைபிடிக்க முயல்வதன் மூலம் புலிகளின் யுத்த கோசங்கள் தனிமைப்படுத்தி உலகளவில் புலிகளுக்கு எதிரான நடவடிக்கைக்கு கம்பளம் விரித்துள்ளார்.
புலிகளின் தவறான கண்மூடித்தனமான படுகொலை அரசியல் நடவடிக்கைகள் முட்டுச் சந்தியில் தமிழ் மக்களை பலியிடவே தொடர்ச்சியாக வழிகாட்டுகின்றது.
ஏகாதிபத்தியங்களும் மற்றைய பிராந்திய வல்லரசுகளும் தமது இரங்கல் உரை மூலம் சொல்லும் செய்திகள் புலிகளின் பெயரில் தமிழ் மக்களுக்கு எதிரானவையாக இருப்பதை யாரும் கண்டு கொள்ளாமல் இருக்கமுடியாது.
கனடா வெளியுறவுத் துறை அமைச்சர் பியரி பெட்டிகிரே தனது இரங்கல் செய்தியில் ஷஷகனடா மக்கள் சார்பாக கதிர்காமர் குடும்பத்தினருக்கும் இலங்கை மக்களுக்கும் எனது ஆழ்ந்த இரங்கலை தெரிவித்துக் கொள்கிறேன்.
ஜப்பானிய அரசாங்கத்தினதும் மக்களினதும் சார்பாக அவரது குடும்பத்திற்கும் இலங்கை மக்களுக்கும் நான் எனது ஆழ்ந்த அனுதாபத்தைத் தெரிவித்துக் கொள்ள விரும்புகிறேன்.
மேலும் தமது இரங்கல் உரையில் ஷஷமறைந்த அமைச்சர் இந்தியாவின் நீண்ட கால நண்பரும் சிறந்த பண்புகளும் ஆற்றலும் கொண்ட வெளிநாட்டமைச்சருமாவார்.
மரணச் சடங்கில் மரபுக்கு மாறாக பாதுகாப்பு அமைச்சரையே இந்தியா அனுப்பி வைத்ததன் மூலம் புலிகளுக்கு எதிரான இராணுவ நடவடிக்கைக்குரிய ஒரு அரசியல் சமிக்கையைக் கூட விடுத்துள்ளனர்.
மறுபக்கம் இலங்கை விவாகாரங்களில் இந்தியத தலையீட்டை ஊக்குவிக்கும் வகையில் இந்திய அரசியல் கட்சிகளின் அறிக்கைகளும் வெளிவந்துள்ளன.
எமது மதிப்புக்குரிய லக்ஸ்மன் கதிர்காமர் மீது வைக்கப்பட்ட இலக்கு இனவாத எதிர்ப்பு ஜனநாயகத்தின் மீது நம்பிக்கை வைத்தல் மனித உரிமை என்பவற்றின் மீது நம்பிக்கை கொண்டோர் மீது வைக்கப்பட்ட இலக்காகும்.
தொடர்ந்தும் அவர்கள் ஷஷஇலங்கையிலுள்ள அரசியல்வாதிகளிலே மிகவும் நேர்மையானவராகவும் இரட்டைக் கருத்தில் பேசாதவராகவும் சூழ்ச்சி அரசியல் போக்கு அற்றவராகவும் இருந்தார்.
இருந்தபோதிலும் நாம் அவருடன் மிகவும் வெளிப்படையான வகையிலும் நேர்மையுடனும் நாட்டின் உண்மையான நேசிப்புடனும் மிக இறுக்கமான உறவை வளர்த்திருந்தோம்.
ஐக்கிய மக்கள் சுதந்திர முன்னணியை நாம் தோற்றுவித்தபோது அவரை நாம் நாட்டின் அதி உயர் பதவியை வகிக்க வேண்டுமென கோரியது ஒன்றும் இரகசியமானது அல்ல.
உங்கள் இழப்பையிட்டு துக்கத்தில் இருக்கும் ஜே.வி.பி இனராகிய நாம் நீங்கள் எவ்வாறான நேர்மையான விழுமியங்களுக்காக போராடினீர்களோ அவற்றை நிறைவேற்ற நாம் இரட்டிப்பு சக்தியோடு செயற்படுவோம்.
ஐ.வி.பிக்கும் கதிர்காமருக்கும் இருந்த இலட்சிய ஒருமைப்பாடு பேரினவாதமாகவும் உலகமயமாதலாகலுமாகவே இருந்தது ஆச்சரியமானதல்ல.
ஜனநாயகத்தின் மீது நம்பிக்கை கொண்டவர் என்று சொல்லும் ஐ.வி.பி அந்த ஜனநாயகம் என்பது மக்களை சுரண்டிச் சூறையாடுவதையே தேசத்தின் உண்மையான மைந்தனின் இழப்பாக காட்டுகின்றனர்.
பேரினவாதி கடிவாளங்களை கொண்டு இயக்குவதில் கொண்டுள்ள ஐக்கியத்தில் இருந்தே தேச இலட்சியங்களுக்காக நீங்கள் மரணமடைந்துள்ளீர்கள் என்று ஐ.வி.பியினர் புலம்புகின்றனர்.
கதிர்காமர் தமிழரா சிங்களவரா என்ற அடிப்படையான இனவாதக் கேள்வியை விடுத்து அவரின் அரசியல் என்ன என்ற கேள்வியே மிகவும் முக்கியத்துவம் வாய்ந்தது.
ஆனால் பேரினவாத அரசில் அங்கம் வகித்தன் மூலமாக தனது பொதுச் செயல்பாட்டால் தமிழ் மக்களின் மீதான பேரினவாத ஒடுக்கு முறைக்கு தன்னால் இயன்றவரை துணைபோனவர்.
ஏகாதிபத்திய சந்தை பொருளாதாரத்தின் உலகளாவிய நலன்களுக்கு ஏற்ப இலங்கையின் தேசிய இனப் பிரச்சனையை பயங்கரவாதமாக காட்டியவர்.